সমরেশ সুভাষবাবুর একজন ঘনিষ্ঠ বন্ধুর খোঁজ করে তাঁর সাথে গিয়ে দেখা করল। অজয় মিত্র ওই অঞ্চলের একজন নামকরা ব্যক্তিত্ব। তিনি এখন প্রফেসর জীবন থেকে রিটায়ার্ড, ইংরেজি সাহিত্যের উপরে অনেক বই লিখেছেন, বিয়ে করেননি এবং সারাজীবন শুধুই পড়াশোনা নিয়ে থেকেছেন। ইদানিং ভদ্রলোক বেশিরভাগ সময়টা উত্তরপাড়ার একটি লাইব্রেরিতেই কাটান। ফোনেতে সমরেশ নিজের পরিচয় দিয়ে ওনার এপয়েন্টমেন্ট নিয়েছিল। একটি কেসের তদন্তে ওনার সাহায্য চাই শুনে তিনি সানন্দে রাজি হয়ে গেছেন।